ПРОТОКОЛ № 28
от заседанието на Комисия по правни въпроси 
на Висшия съдебен съвет, проведено на 28 септември 2015 г.

Днес, 28 септември 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА - отсъства							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
			КАРОЛИНА НЕДЕЛЧЕВА					           НЕЗАБРАВКА СТОЕВА

На заседанието присъстват експертните сътрудници на комисията: Саша Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:

- Атестиране на служители от администрацията на Висшия съдебен съвет на основание чл. 19, ал. 1, т.10 от Вътрешните правила за  назначаване, атестиране и повишаване в ранг на съдебните служители в администрацията на Висшия съдебен съвет.

- Писмо от Постоянното представителство на Световната банка за България относно доклад „Функциониране на съдебната система, натовареност с дела и преглед на разходите 2008 г. – 2014 г.”.

- Решение на Комисия „Международна дейност” от 23.09.2015 г. относно попълване на въпросник от CEPEJ (Европейска комисия за ефективност на правосъдието) във връзка с изготвянето на оценка на европейските съдебни системи.

Д Н Е В Е Н   Р Е Д:

1. ОТНОСНО: Писмо от Министерство на правосъдието относно изготвени проекти на Правила за работа на Съвета по защита и Правилник за прилагане на Закона за защита на лицата, застрашени във връзка с наказателно производство, за предварително съгласуване. /отложена точка от заседание проведено на 14.09.2015 г./

КОМИСИЯТА ПО ПРАВНИ ВЪПРОСИ
Р Е Ш И:

1.1. Няма забележки и предложения по изпратените за предварително съгласуване проект на Правила за работа на Съвета по защита и по проект на Правилник за прилагане на Закона за защита на лицата, застрашени във връзка с наказателно производство.

2. ОТНОСНО: Писмо от председателя на Софийски районен съд за становище относно продължителността на работното време на магистратите. /отложена точка от заседание проведено на 14.09.2015 г./

КОМИСИЯТА ПО ПРАВНИ ВЪПРОСИ
Р Е Ш И:

2.1. Съгласно разпоредбата на чл. 229 от Закона за съдебната власт за неуредените въпроси в Раздел V „Права и задължения”, се прилага Кодекса на труда. С оглед препращащата норма на тази разпоредба и във връзка с чл. 80 от ЗСВ, административният ръководител следва да организира работата на съда, като неговите разпореждания са задължителни за всички съдии и служители.

3. ОТНОСНО: Проект на Закон за държавните помощи, изпратен от министъра на финансите за предварително съгласуване.

КОМИСИЯТА ПО ПРАВНИ ВЪПРОСИ
Р Е Ш И:

3.1. Няма забележки и предложения по изпратения за предварително съгласуване проект на Закон за държавните помощи.

4. ОТНОСНО: Решение на Комисията по предотвратяване и установяване на конфликт на интереси относно информация от г-жа Димана Йосифова – инспектор в Инспектората към ВСС по сигнал – вх. № Ж-5-862/29.07.2015 г.
			КОМИСИЯТА ПО ПРАВНИ ВЪПРОСИ
Р Е Ш И:

4.1. ПРИЕМА за сведение сигнала от г-жа Димана Йосифова – инспектор в Инспектората към ВСС.
4.2. ИЗПРАЩА сигнала на ръководителя на работната група с цел изменение и допълнение на Правилата за дисциплинарната дейност за преценка на необходимостта от изменение.

5. ОТНОСНО: Решение на Комисия „Международна дейност” относно писмо от г-н Тони Томсън – постоянен представител на Световната банка за България, с приложен доклад на Световната банка „Описание на етапите в съдебното производство в България”, за запознаване.
 
КОМИСИЯТА ПО ПРАВНИ ВЪПРОСИ
Р Е Ш И:

5.1. ОТЛАГА разглеждането на т. 5 за следващо заседание за запознаване с доклада на Световната банка „Описание на етапите в съдебното производство в България”.

6. ОТНОСНО: Писмо от директора на Националния институт на правосъдието във връзка с подготовката за провеждането на задължителния курс на първоначално обучение по смисъла на чл. 249, ал. 1, т. 1 от ЗСВ на кандидатите за младши съдии и младши прокурори.

КОМИСИЯТА ПО ПРАВНИ ВЪПРОСИ
Р Е Ш И:

6.1. ПРЕДЛАГА на ВСС ДА УПЪЛНОМОЩИ представляващия Висшия съдебен съвет да подпише договорите за задължително първоначално обучение на кандидатите за младши съдии и младши прокурори в Националния институт на правосъдието.
6.2. Точката да се внесе като допълнителна в дневен ред за заседанието на  ВСС на 01.10.2015 г.

7. ОТНОСНО: Становище от Васил Петров Ковачев относно професионалните и нравствени качества на кандидатите за административен ръководител – районен прокурор на Районна прокуратура гр. Велинград.

КОМИСИЯТА ПО ПРАВНИ ВЪПРОСИ
Р Е Ш И:

7.1. Васил Петров Ковачев не е от лицата посочени в разпоредбата на чл. 7 от Правилата за избор на административен ръководител на органите на съдебната власт, поради което становището не следва да бъде публикувано на интернет страницата на Висш съдебен съвет.

8. ОТНОСНО: Писмо от Сотир Цацаров – главен прокурор на Република България относно връщане на изплатени суми за облекло при ползване на отпуск по чл. 163 и чл. 164 от Кодекса на труда, пропорционално на неотработеното, за становище.

КОМИСИЯТА ПО ПРАВНИ ВЪПРОСИ
Р Е Ш И:

8.1. ОТЛАГА разглеждането на т. 8 за следващо заседание.

9. ОТНОСНО: Писмо от Йордан Насков Софков относно становище от Комисия „Професионална етика и превенция на корупцията” за Иван Николов Чилев – кандидат за административен ръководител – районен прокурор на Районна прокуратура гр. Гоце Делчев.

КОМИСИЯТА ПО ПРАВНИ ВЪПРОСИ
Р Е Ш И:

9.1. Йордан Насков Софков не е от лицата посочени в разпоредбата на чл. 7 от Правилата за избор на административен ръководител на органите на съдебната власт, поради което становището не следва да бъде публикувано на интернет страницата на Висш съдебен съвет.

10. ОТНОСНО: Писмо от Георги Дичев – председател на Съвета на Камарата на частните съдебни изпълнители.
Приложение: Допълнителен списък на частните съдебни изпълнители, изявили съгласие за съвместни действия с ВСС.
- Писмо от Биляна Богданова – частен съдебен изпълнител с район на действие СГС относно заявено съгласие за съвместни действия с ВСС.

КОМИСИЯТА ПО ПРАВНИ ВЪПРОСИ
Р Е Ш И:

10.1. Допълнителният списък с частни съдебни изпълнители, изразили съгласие за събиране на вземания в полза на съдебната система, ведно със съгласието на Биляна Богданова – частен съдебен изпълнител с район на действие СГС, да се изпратят на административните ръководители.

ДОПЪЛНИТЕЛНИ ТОЧКИ:

11. ОТНОСНО: Атестиране на служители от администрацията на Висшия съдебен съвет на основание чл. 19, ал. 1, т.10 от Вътрешните правила за  назначаване, атестиране и повишаване в ранг на съдебните служители в администрацията на Висшия съдебен съвет /Правилата/.

КОМИСИЯТА ПО ПРАВНИ ВЪПРОСИ
Р Е Ш И:

11.1. На основание чл. 19, ал. 1, т.10 от Правилата оценява дейността на Мартин Величков в качеството му на „експерт” към комисията с 3 точки.
11.2. На основание чл. 19, ал. 1, т.10 от Правилата оценява дейността на Мариана Георгиева в качеството и на „сътрудник” към комисията с 3 точки.
11.3. ИЗПРАЩА изготвените оценки на Атестационната комисия.

12. ОТНОСНО: Писмо от Постоянното представителство на Световната банка за България относно доклад „Функциониране на съдебната система, натовареност с дела и преглед на разходите 2008 г. – 2014 г.”.

КОМИСИЯТА ПО ПРАВНИ ВЪПРОСИ
Р Е Ш И:

12.1. ОТЛАГА разглеждането на т. 12 за следващо заседание за запознаване с доклада на Световната банка „Функциониране на съдебната система, натовареност с дела и преглед на разходите 2008 г. – 2014 г.”.

13. ОТНОСНО: Решение на Комисия „Международна дейност” от 23.09.2015 г. относно попълване на въпросник от CEPEJ (Европейска комисия за ефективност на правосъдието) във връзка с изготвянето на оценка на европейските съдебни системи.

КОМИСИЯТА ПО ПРАВНИ ВЪПРОСИ
Р Е Ш И:

13.1. Отговорите на въпросите са предоставени на Комисия „Международна дейност” с решение по протокол № 26 от 07.09.2015 г. т. 4.

ЗА ПРЕДСЕДАТЕЛ
НА КОМИСИЯТА:		/П/     
                          СВЕТЛА ПЕТКОВА